અમેરિકામાં ભારતીય મૂળના રાજકારણી સૂરજ પટેલ ટિન્ડર પર કરે છે ચૂંટણી પ્રચાર\nરાજકારણીઓ લોકો સુધી પહોંચવા માટે સતત નવા નવા રસ્તાઓ શોધતા હોય છે. તેમા પણ યુવાનો સુધી પહોંચવા માટે ખરેખર સતત નવા વિચારોની જરૂર પડે છે. 

ચૂંટણી પ્રચારમાં ડેટિંગ ઍપનો ઉપયોગ થઈ શકે ખરો? તેનો જવાબ છે હા, આવો જ આઇડિયા એક રાજકારણીને આવ્યો અને તેમણે ટિન્ડર પર શરૂ કર્યો છે ચૂંટણી પ્રચાર. 

ડેટિંગ ઍપનો ચૂંટણીમાં ઉપયોગ કરી રહેલા આ ભારતીય મૂળના અમેરિકન રાજકારણી છે સૂરજ પટેલ.  

શા માટે ટિન્ડરથી કરવો પડ્યો પ્રચાર? 

સુરજ પટેલ કહે છે કે, પ્રચારના નવા રસ્તાઓ શોધવા જરૂરી છે.

અમેરિકામાં યુવાનો ભાગ્યે જ ફોન કૉલ રિસીવ કરતા હોય છે અને ટીવી, રેડિયો તથા ઇન્ટરનેટ પર આવતી જાહેરાતોને ફિલ્ટર કરી રાખતા હોય છે.

જેથી યુવાનો સુધી પહોંચવા માટે ન્યૂ યૉર્કના ડેમૉક્રેટિક પાર્ટીના ઉમેદવાર સૂરજ પટેલ ટિન્ડર અને અન્ય ડેટિંગ ઍપ્સનો ઉપયોગ કરી રહ્યા છે. 

હોટલ મૅનેજમૅન્ટ કંપનીના પ્રમુખ અને ઓબામાની પ્રચાર ટીમના સભ્ય રહી ચૂકેલા સુરજ પટેલે તાજેતરમાં 'ટિન્ડર બૅન્કિંગ' પાર્ટીનું આયોજન કર્યું હતું.

તમે આ વાંચ્યું કે નહીં?

જેમાં તેમણે અને તેમના પ્રચારકોએ ડેટિંગ ઍપ્સ પર લોગ ઇન કર્યું હતું અને મતદારો સુધી પહોંચવાની નવી તરકીબ અજમાવી હતી.

આ પ્રચાર અભિયાનના પ્રવક્તા લિસ સ્મિથ કહે છે કે, ટિન્ડર બૅન્કિંગની મદદથી અમે મતદારોને તેમની જ જગ્યાએ શોધી શકીએ છીએ. 

તેઓ એવું પણ ઉમેરે છે, "જિલ્લામાં 2016માં 18 થી 34 વર્ષની વયના ફક્ત 2 ટકા મતદારો જ મતદાન કરવા આવ્યા હતા." 

"ફોન કૉલ્સ કરવા કે ઘરે-ઘરે પ્રચાર કરવા જવું, એ રીતે પ્રચાર કરવાનો કોઈ ફાયદો થતો નથી."

પ્રચારમાં કઈ રીતે ટિન્ડરનો ઉપયોગ છે 

સુરજ પટેલની પ્રચારની રીત ટિન્ડરના સામાન્ય અકાઉન્ટ જેવી જ છે. 

શરૂઆતની વાતચીત ઑટોમૅટેડ હોય છે, પછીથી વ્યક્તિ જવાબી વાતચીતમાં જોડાય છે.

ફૉલર અને ગુડમૅન કહે છે કે પ્રચાર માટે આશરે 30 થી 40 હજાર લોકોને મૅસેજ કર્યા હતા." 

"પરિણામ એવું આવ્યું કે સૌથી વધારે યુવા મતદારો મતદાન કરવા આવ્યા. જેમાં 25 વર્ષના યુવાનોનું પ્રમાણ સૌથી વધારે હતું."

તેઓ કહે છે, "ટિન્ડર પર રાજનીતિની ચર્ચા એટલે ચાલી જાય છે. લોકો તમારા વિશે અંગત બાબતો જાણવા માટે આતુર હોય છે."

કોણ છે સૂરજ પટેલ?

સૂરજ પટેલની વેબસાઇટમાં આપેલી માહિતી પ્રમાણે તેમનો જન્મ અમેરિકાના મિસિસિપીમાં થયો છે. 

તેમના માતાપિતા ભારતીય મૂળના છે અને તેઓ રોજગારીની તકો અને સારા ભવિષ્ય માટે ભારતથી અમેરિકા ગયાં હતાં. 

ન્યૂ યોર્કથી ચૂંટણી લડી રહેલા...\n\ntl;dr:
ચૂંટણીમાં સોશિયલ મીડિયાનો દરેક પક્ષ ભરપૂર ઉપયોગ કરે છે. જેમાં ફેસબુક ટ્વીટર અને વૉટ્સઍપનો ઉપયોગ મોટાભાગના રાજકીય પક્ષો કે રાજકારણીઓ કરતા હોય છે.